**คู่มือสำหรับประชาชน : การต่ออายุใบอนุญาตเป็นผู้จำหน่ายสินค้าในที่หรือทางสาธารณะ**

**หน่วยงานที่ให้บริการ :** ฝ่ายสิ่งแวดล้อมและสุขาภิบาลสำนักงานเขตบางเขนกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้บริเวณที่หรือทางสาธารณะที่ตั้งวางจำหน่ายสินค้า ต้องเป็นที่หรือทางสาธารณะที่ประกาศเป็นจุดผ่อนผันตามพระราชบัญญัติ

รักษาความสะอาดและความเป็นระเบียบเรียบร้อยของบ้านเมือง พ.ศ.2535

 พระราชบัญญัติการสาธารณสุข พ.ศ. 2535 มาตรา 41 กำหนดให้เจ้าพนักงานท้องถิ่น มีหน้าที่ควบคุมดูแลที่หรือทางสาธารณะ เพื่อประโยชน์ใช้สอยของประชาชนทั่วไป ซึ่งถือได้ว่าเป็นหน้าที่หลักที่เจ้าพนักงานท้องถิ่นจะต้องรักษาผลประโยชน์ของประชาชนผู้สัญจรไปมาเป็นสำคัญ การที่จะอนุญาตให้มีการจำหน่ายสินค้าในพื้นที่ใด จึงต้องพิจารณาโดยรอบคอบและเป็นประโยชน์แก่ประชาชนโดยส่วนรวม

ตามมาตรา 41 วรรค 2 แห่งพระราชบัญญัติการสาธารณสุข พ.ศ. 2535 กฎหมายบังคับให้ผู้จำหน่ายสินค้าในที่หรือทางสาธารณะ ไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติ หรือเร่ขาย จะต้องขออนุญาตต่อเจ้าพนักงานท้องถิ่นก่อนดำเนินกิจการ ซึ่งเจ้าพนักงานท้องถิ่นจะระบุชนิดหรือประเภทสินค้า ลักษณะวิธีการจำหน่าย และสถานที่จะจัดวางสินค้า และเงื่อนไขอื่น ๆ ที่เห็นสมควร ในใบอนุญาตก็ได้ ทั้งนี้ เพราะการจำหน่ายสินค้าแต่ละประเภท โดยเฉพาะเรื่องอาหาร น้ำดื่ม จะมีความเสี่ยงต่อการปนเปื้อนของเชื้อโรค และสิ่งสกปรกได้ง่าย และเกี่ยวพันกับลักษณะ วิธีการขายประเภทสินค้า ลักษณะวิธีการจำหน่าย หรือสถานที่จัดวางสินค้า ซึ่งจะมีผลต่อการระบาดของโรคได้ง่ายด้วยและในการเปลี่ยนแปลงประเภท ลักษณะวิธีการหรือสถานที่จำหน่ายสินค้า ผู้ได้รับใบอนุญาตจะต้องแจ้งต่อเจ้าพนักงานท้องถิ่นก่อนดำเนินการเปลี่ยนแปลง ซึ่งเจ้าพนักงานท้องถิ่นจะได้จดแจ้งในใบอนุญาตต่อไป ตามมาตรา 41 วรรค 4

 ตามมาตรา 54 ใบอนุญาตเป็นผู้จำหน่ายสินค้าในที่หรือทางสาธารณะที่ออกให้ตามพระราชบัญญัติการสาธารณสุข พ.ศ. 2535 ให้มีอายุหนึ่งปีนับแต่วันที่ออกใบอนุญาต และให้ใช้ได้เพียงในเขตอำนาจของราชการส่วนท้องถิ่นที่ออกใบอนุญาต การขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาต

ผู้ประสงค์จะต่ออายุใบอนุญาตเป็นผู้จำหน่ายสินค้าในที่หรือทางสาธารณะ ให้ยื่นคำขอต่ออายุใบอนุญาตจากเจ้าพนักงานท้องถิ่นด้วยตนเอง ภายใน 90 วัน ก่อนใบอนุญาตสิ้นอายุ พร้อมชำระค่าธรรมเนียม ตามแบบที่กรุงเทพมหานครกำหนด พร้อมกับเอกสารหลักฐานตามรายการที่ระบุในคู่มือนี้ ณ ฝ่ายสิ่งแวดล้อมและสุขาภิบาล สำนักงานเขต ที่สถานประกอบกิจการตั้งอยู่

เมื่อได้ยื่นคำขอพร้อมชำระค่าธรรมเนียมแล้ว ให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาต หากมายื่นขอต่อใบอนุญาตแล้ว ไม่ชำระค่าธรรมเนียมการอนุญาตตามกำหนด เจ้าพนักงานท้องถิ่นมีอำนาจปรับฐานชำระค่าธรรมเนียมล่าช้า ร้อยละ 20 ของค่าธรรมเนียมที่ค้างชำระ กรณีที่ผู้ประกอบการค้างชำระค่าธรรมเนียมติดต่อกันเกินกว่าสองครั้ง เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวน หรือกรณียื่นคำขอต่ออายุใบอนุญาตหลังใบอนุญาตสิ้นอายุแล้ว ต้องดำเนินการขออนุญาตใหม่ โดยผู้ขอต่ออายุใบอนุญาตและผู้ช่วยจำหน่ายสินค้าในที่หรือทางสาธารณะ ต้องอยู่ภายใต้เงื่อนไข ดังนี้

 1) เป็นผู้มีสัญชาติไทย

 2) ต้องเป็นผู้ค้าตามบัญชีผู้ค้าของสำนักงานเขตที่ผ่านการพิสูจน์สิทธิของผู้ค้า และได้รับการประกาศรายชื่อเป็นผู้มีสิทธิยื่นคำขอรับใบอนุญาตเป็นผู้จำหน่ายสินค้าในที่หรือทางสาธารณะ และต้องจำหน่ายสินค้าในที่หรือทางสาธารณะอยู่จริงในพื้นที่ที่ยื่นคำขอ

 3) ต้องไม่เป็นโรคติดต่อหรือพาหะของโรคติดต่อ ดังต่อไปนี้

 (1) วัณโรค

 (2) อหิวาตกโรค

 (3) ไข้รากสาดน้อย (ไทฟอยด์)

 (4) โรคบิด

 (5) ไข้สุกใส

 (6) โรคคางทูม

 (7) โรคเรื้อน

 (8) โรคผิวหนังที่น่ารังเกียจ

 (9) โรคตับอักเสบที่เกิดจากไวรัส

 (10) โรคอื่น ๆ ตามที่ทางราชการกำหนด

 4) ต้องผ่านการอบรมการสุขาภิบาลอาหารตามหลักสูตรที่กรุงเทพมหานครรับรอง (กรณีจำหน่ายสินค้าประเภทอาหาร)

 5) ต้องปฏิบัติตามหลักเกณฑ์สุขลักษณะการจำหน่ายสินค้าในที่หรือทางสาธารณะ (รายละเอียดตามเอกสารแนบ)

หมายเหตุ 1.ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว 2.กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั่นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน 3.เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

**ช่องทางการให้บริการ**

|  |  |
| --- | --- |
|  **สถานที่ให้บริการ**(หมายเหตุ: (วันจันทร์ ถึง วันศุกร์(ยกเว้นวันหยุดที่ทางราชการกำหนด))) ฝ่ายสิ่งแวดล้อมและสุขาภิบาล สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. โทร. 025528062)/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 15 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**1.เจ้าหน้าที่ตรวจสอบเอกสารหลักฐาน 1.2 กรณีเอกสารหลักฐานถูกต้องครบถ้วน เจ้าหน้าที่จัดทำใบนำส่งเงินค่าธรรมเนียมใบอนุญาตให้ผู้ขอต่ออายุใบอนุญาตไปชำระเงินที่ฝ่ายการคลัง แล้วนำสำเนาใบเสร็จมาให้เจ้าหน้าที่แนบไว้กับคำขอ พร้อมออกใบรับคำขอต่ออายุใบอนุญาตให้ผู้ขอต่ออายุใบอนุญาต 1.2 กรณีเอกสารหลักฐานไม่ถูกต้องไม่ครบถ้วน เจ้าหน้าที่แจ้งผู้ขอรับใบอนุญาตทราบทันทีและแก้ไขทันที(หมายเหตุ: -)  | 1 ชั่วโมง | ฝ่ายสิ่งแวดล้อมและสุขาภิบาลสำนักงานเขตบางเขน |
| 2) | **การพิจารณา**2. การพิจารณาอนุญาต/ไม่อนุญาตเจ้าหน้าที่ตรวจสอบข้อมูลการชำระค่าธรรมเนียมใบอนุญาต การก่อเหตุเดือดร้อนรำคาญ  (หมายเหตุ: ( ))  | 15 วัน | ฝ่ายสิ่งแวดล้อมและสุขาภิบาลสำนักงานเขตบางเขน |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 0 ฉบับ**หมายเหตุ** - | สำนักบริหารการทะเบียน |
| 2) | **ใบสำคัญการเปลี่ยนชื่อ****ฉบับจริง** 0 ฉบับ**สำเนา** 1 ฉบับ**หมายเหตุ** (เอกสารหลักฐานอื่น ๆ เช่น ใบสำคัญการเปลี่ยนชื่อ ชื่อสกุล ทะเบียนสมรส เป็นต้น ในกรณีที่มีการเปลี่ยนแปลงชื่อตัว ชื่อสกุล หรือคำนำหน้านาม ให้ถ่ายสำเนาเอกสารพร้อมรับรองสำเนาถูกต้อง) | สำนักบริหารการทะเบียน |
| 3) | **ทะเบียนสมรส****ฉบับจริง** 0 ฉบับ**สำเนา** 1 ฉบับ**หมายเหตุ** (ให้ถ่ายสำเนาเอกสารพร้อมรับรองสำเนาถูกต้อง) | สำนักบริหารการทะเบียน |
| 4) | **คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ แบบ สณ. 5****ฉบับจริง** 1 ฉบับ**สำเนา** 0 ฉบับ**หมายเหตุ** - | กรุงเทพมหานคร |
| 5) | **ใบอนุญาตเป็นผู้จำหน่ายสินค้าในที่หรือทางสาธารณะฉบับเดิมที่ยังไม่สิ้นอายุ****ฉบับจริง** 1 ฉบับ**สำเนา** 0 ฉบับ**หมายเหตุ** - | กรุงเทพมหานคร |
| 6) |  **สำเนาบัตรประจำตัวประชาชนและสำเนาทะเบียนบ้านของผู้ช่วยจำหน่ายสินค้า พร้อมรับรองสำเนาถูกต้อง****ฉบับจริง** 0 ฉบับ**สำเนา** 1 ฉบับ**หมายเหตุ** (จำนวน อย่างละ 1 ฉบับ ต่อคน) | - |
| 7) | **รูปถ่ายหน้าตรงครึ่งตัวไม่สวมหมวก ไม่สวมแว่นตาดำ ขนาด 1 x 1.5 นิ้ว ถ่ายไว้ไม่เกิน 60 วันของผู้ขอรับใบอนุญาตและผู้ช่วยจำหน่ายสินค้าพร้อมเขียนชื่อ – สกุลของเจ้าของรูปไว้ด้านหลังรูปถ่ายทุกใบ****ฉบับจริง** 3 ฉบับ**สำเนา** 0 ฉบับ**หมายเหตุ** (จำนวนคนละ 3 รูป) | - |
| 8) | **ใบรับรองแพทย์ของผู้ขอรับใบอนุญาตและผู้ช่วยจำหน่ายสินค้า ตามแบบ สณ.11 พร้อมผลเอ็กเรย์ปอด และผลการตรวจเพาะเชื้อในอุจจาระ****ฉบับจริง** 1 ฉบับ**สำเนา** 0 ฉบับ**หมายเหตุ** (จำนวนคนละ1 ฉบับ) | กรุงเทพมหานคร |
| 9) | **สำเนาหนังสือรับรองว่าผู้ขอรับใบอนุญาตและผู้ช่วยจำหน่ายสินค้าผ่านการอบรมหลักสูตรการสุขาภิบาลอาหารที่กรุงเทพมหานครรับรอง ที่ยังไม่สิ้นอายุ (กรณีการจำหน่ายสินค้าประเภทอาหาร) พร้อมรับรองสำเนาถูกต้อง****ฉบับจริง** 0 ฉบับ**สำเนา** 1 ฉบับ**หมายเหตุ** - | กรุงเทพมหานคร |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **100 บาทต่อปี**(หมายเหตุ: -)  |  **ค่าธรรมเนียม** 0 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายสิ่งแวดล้อมและสุขาภิบาล สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. โทร. 025528062)(หมายเหตุ: -)  |
| 2) | ศูนย์รับเรื่องราวร้องทุกข์ กทม. 1555(หมายเหตุ: -)  |
| 3) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ แบบ สณ.5(หมายเหตุ: -)  |

**หมายเหตุ**

1.ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดภายใน 15 วันให้ขยายเวลาออกไปได้อีกไม่เกิน 2 ครั้งๆละไม่เกิน 15 วัน แต่ต้องมีหนังสือแจ้งการขยายเวลาและเหตุจำเป็นในแต่ละครั้งให้ผู้ขออนุญาตทราบ ก่อนสิ้นกำหนด 15 วัน หรือตามที่ขยายเวลาไว้แล้วนั้น แล้วแต่กรณี

2.ในกรณีที่เจ้าพนักงานท้องถิ่น พิจารณาคำขอให้ผู้รับใบอนุญาตไม่แล้วเสร็จภายในระยะเวลาตาม 1.ให้แจ้งขยายผลการพิจารณาคำขอให้ผู้รับใบอนุญาตทราบทุก 7 วัน นับจากวันที่รับคำขอ จนกว่าจะพิจารณาแล้วเสร็จ พร้อมทั้งส่งสำเนาการแจ้งให้คณะกรรมการพัฒนาระบบราชการทราบทุกครั้ง

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: -

**เอกสารประกอบการพิจารณา : การต่ออายุใบอนุญาตเป็นผู้จำหน่ายสินค้าในที่หรือทางสาธารณะ**

**หน่วยงานที่ให้บริการ :** ฝ่ายสิ่งแวดล้อมและสุขาภิบาลสำนักงานเขตบางเขนกรุงเทพมหานคร

**เอกสารประกอบการขออนุญาต**

|  | **รายการเอกสาร** | **ตัวจริง** | **สำเนา** | **เงื่อนไข** |  |
| --- | --- | --- | --- | --- | --- |
| 1 | **บัตรประจำตัวประชาชน** | 1 | 0 | - | 🞏 |
| 2 | **ใบสำคัญการเปลี่ยนชื่อ** | 0 | 1 | (เอกสารหลักฐานอื่น ๆ เช่น ใบสำคัญการเปลี่ยนชื่อ ชื่อสกุล ทะเบียนสมรส เป็นต้น ในกรณีที่มีการเปลี่ยนแปลงชื่อตัว ชื่อสกุล หรือคำนำหน้านาม ให้ถ่ายสำเนาเอกสารพร้อมรับรองสำเนาถูกต้อง) | 🞏 |
| 3 | **ทะเบียนสมรส** | 0 | 1 | (ให้ถ่ายสำเนาเอกสารพร้อมรับรองสำเนาถูกต้อง) | 🞏 |
| 4 | **คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ แบบ สณ. 5** | 1 | 0 | - | 🞏 |
| 5 | **ใบอนุญาตเป็นผู้จำหน่ายสินค้าในที่หรือทางสาธารณะฉบับเดิมที่ยังไม่สิ้นอายุ** | 1 | 0 | - | 🞏 |
| 6 |  **สำเนาบัตรประจำตัวประชาชนและสำเนาทะเบียนบ้านของผู้ช่วยจำหน่ายสินค้า พร้อมรับรองสำเนาถูกต้อง** | 0 | 1 | (จำนวน อย่างละ 1 ฉบับ ต่อคน) | 🞏 |
| 7 | **รูปถ่ายหน้าตรงครึ่งตัวไม่สวมหมวก ไม่สวมแว่นตาดำ ขนาด 1 x 1.5 นิ้ว ถ่ายไว้ไม่เกิน 60 วันของผู้ขอรับใบอนุญาตและผู้ช่วยจำหน่ายสินค้าพร้อมเขียนชื่อ – สกุลของเจ้าของรูปไว้ด้านหลังรูปถ่ายทุกใบ** | 3 | 0 | (จำนวนคนละ 3 รูป) | 🞏 |
| 8 | **ใบรับรองแพทย์ของผู้ขอรับใบอนุญาตและผู้ช่วยจำหน่ายสินค้า ตามแบบ สณ.11 พร้อมผลเอ็กเรย์ปอด และผลการตรวจเพาะเชื้อในอุจจาระ** | 1 | 0 | (จำนวนคนละ1 ฉบับ) | 🞏 |
| 9 | **สำเนาหนังสือรับรองว่าผู้ขอรับใบอนุญาตและผู้ช่วยจำหน่ายสินค้าผ่านการอบรมหลักสูตรการสุขาภิบาลอาหารที่กรุงเทพมหานครรับรอง ที่ยังไม่สิ้นอายุ (กรณีการจำหน่ายสินค้าประเภทอาหาร) พร้อมรับรองสำเนาถูกต้อง** | 0 | 1 | - | 🞏 |

**แบบฟอร์มคำขออนุญาต**

|  | **รายการเอกสาร** | **เงื่อนไข** |  |
| --- | --- | --- | --- |
| 1 | **คำขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ แบบ สณ.5** | - | 🞏 |